**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „klaipėdos Vitės pagrindinės mokyklos pavadinimo pakeitimo IR NUOSTATŲ PATVIRTINIMO“ PROJEKTO**

1. **Projekto rengimą paskatinusios priežastys.**

Šis sprendimo projektas parengtas, siekiant užbaigti pagrindinės mokyklos struktūrinį pertvarkymą į progimnaziją.

1. **Parengto projekto tikslai ir uždaviniai.**

Tikslas – formuoti bendrojo ugdymo mokyklų tinklą.

Uždaviniai:

1. Pakeisti Klaipėdos Vitės pagrindinės mokyklos pavadinimą ir vadinti ją Klaipėdos Vitės progimnazija.
2. Patvirtinti pakeistus mokyklos nuostatus.
3. **Kaip šiuo metu yra teisiškai reglamentuojami projekte aptarti klausimai.**

Vadovaujantis Lietuvos Respublikos švietimo įstatymo 58 straipsniu, Klaipėdos miesto savivaldybės tarybai suteikti įgaliojimai formuoti bendrojo ugdymo mokyklų tinklą ir vykdyti mokyklų struktūrinį pertvarkymą.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Šis sprendimo projektas parengtas, vykdant Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Klaipėdos miesto savivaldybės tarybos 2016 m. balandžio 28 d. sprendimu Nr. T2-119, priedo 1.2.5 papunktį. Pagal šią priemonę pasibaigia Klaipėdos Vitės pagrindinės mokyklos struktūrinis pertvarkymas į progimnaziją.

Sprendimo projektu teikiami Klaipėdos Vitės progimnazijos nuostatai paruošti, vadovaujantis Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164. Nuostatuose nurodoma, kad Vitės progimnazijoje bus įgyvendinamos priešmokyklinio ir pradinio ugdymo, pagrindinio ugdymo I dalies bei neformaliojo vaikų švietimo programos, ugdymas bus organizuojamas lietuvių kalba, bus mokomi Klaipėdos regiono (šalies) 1–8 klasių mokiniai, gydomi stacionarinėse asmens sveikatos priežiūros įstaigose, taip pat bus apibrėžiamos kitos progimnazijos veiklą reglamentuojančios nuostatos.

Vadovaujantis lietuvos Respublikos civilinio kodekso 2.43 straipsnio 1 dalimi apie Klaipėdos Vitės pagrindinės mokyklos pavadinimo pakeitimą vieną kartą viešai bus pranešta saudoje.

Patvirtinus šį sprendimo projektą, Klaipėdos mieste bus užtikrinamas tolygus mokinių srautų pasiskirstymas.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia. Įstaiga iš jai skirtų biudžetinių lėšų padengs išlaidas, susijusias su mokyklos pavadinimo ir nuostatų pakeitimu.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Šiuo sprendimo projektu teikiamą nuostatų projektą teigiamai įvertino mokyklos taryba. Sprendimo projektas buvo derinamas su Klaipėdos miesto savivaldybės administracijos specialistais.

1. **Sprendimo projekto autorius ar autorių grupė, sprendimo projekto iniciatoriai.**

Šį sprendimo projektą inicijavo Klaipėdos Vitės pagrindinės mokyklos direktorė R.Venckienė, parengė Klaipėdos miesto savivaldybės administracijos Ugdymo ir kultūros departamento Švietimo skyriaus vyr. specialistė A. Andrašūnienė.

1. **Kiti reikalingi pagrindimai ir paaiškinimai.**

Nėra

PRIDEDAMA:

1. Teisės aktų, nurodytų sprendimo projekto įžangoje, išrašas, 2 lapai.
2. Klaipėdos miesto savivaldybės tarybos 2013 m. rugpjūčio 29 d. sprendimo Nr. T2-217 „Dėl Klaipėdos Vitės pagrindinės mokyklos nuostatų patvirtinimo“ kopija, 10 lapų.

Švietimo skyriaus vyresnioji patarėja, Virginija Kazakauskienė

pavaduojanti Švietimo skyriaus vedėją